# Budapest kerületei

### A Wikipédiából, a szabad lexikonból.

Budapest kerületei Budapest főváros helyi közigazgatási egységei. A jelenlegi 23 kerület mindegyikében önálló helyi önkormányzat van.

## [szerkesztés] A kerületek története

### [szerkesztés] 1873 és 1930 között

A három város egyesítéséből létrejött Budapest eredetileg 10 kerületre oszlott:

a) a Duna (folyásirányban) jobb partján (Budán): I. kerület (Vár, Tabán és Krisztinaváros), II. kerület (Országút és Víziváros) és III. kerület (Újlak és Ó-Buda);

b) a Duna bal partján (Pesten): IV. ker. (Belváros), V. ker. (Lipótváros), VI. ker. (Terézváros), VII. ker. (Erzsébetváros), VIII. ker. (Józsefváros), IX. ker. (Ferencváros) és X. ker. (Kőbánya).

Budapest mai kerületei

### [szerkesztés] 1930 után

1930. májusában a XVIII.tc. Budapest közigazgatási átszervezése jelentősen érintette a Terézvárost. A XIV.kerület 3 korábbi (a VI., VII. és X.) kerületből jött létre, legnagyobb részét (Dózsa György út-Ajtósi Dürer sor-Hermina út-Erzsébet királyné útja-Körvasútsor-Nyugati pályaudvar-Szobi vasút) éppen Terézvárosból szakították ki. A XIII. kerület kapta a Dózsa György (akkor Aréna) úttól a Nyugati pályaudvar felé eső részt: a Vágány utca-Szent László utca-Újpest közigazgatási határa-Váci út-Aréna út közti földdarabot. Ekkor Terézváros a 4 legkisebb kerület egyike lett (IV. - 0.3 km²; I. - 2.3 km²; VII. - 2.5 km²; VI. - 2.9 km²). 107.349 lakossal és 37.030 fő/km² népsűrűséggel azonban az élvonalban maradt, csak a VII., VIII. és IX. kerületek előzték meg.

### [szerkesztés] 1950 után

1950. január 1-jével, miután számos addig önálló fővároskörnyéki településsel egyesítették, 22 kerületet hoztak létre. A meglevő kerületek számozását részben megváltoztatták, így Budapest V. kerülete azóta a Belvárost és a Lipótvárost egyaránt magában foglalja, míg Budapest IV. kerülete azóta Újpest és néhány korábban önálló egyéb település területét jelöli. Egyes helyeken módosították a kerülethatárokat is, így az Újlipótváros Budapest XIII. kerülete része lett. A kerületszámozás így már nem követi pontosan az eredeti csigavonalat a belső kerületek és a külsők között. A XXIII. kerület 1994-ben a XX. kerületből való kiválással jött létre.

## [szerkesztés] A kerületek

A kerületek sorszáma után vastag betűvel a kerület hivatalos összefoglaló neve áll (ha van ilyen), majd a Fővárosi Önkormányzat által jóváhagyott városrésznevek felsorolása következik. A budai kerületek rózsaszín, a pesti kerületek kék háttérrel vannak jelölve.

A nem hivatalos kerületrészeket illetően (pl. Máriaremete) lásd az adott kerület szócikkét.

Kerület | Városrészek
I. kerület | Várkerület - kerületrészek: Gellérthegy, Krisztinaváros, Tabán, Vár, Víziváros
II. kerület | Adyliget, Budakeszierdő, Budaliget, Csatárka, Erzsébetliget, Kurucles, Lipótmező, Máriaremete, Nyék, Országút, Pasarét, Pálvölgy, Pesthidegkút-Ófalu, Petneházy-rét, Remetekertváros, Rózsadomb, Szépvölgy, Törökvész
III. kerület | Óbuda-Békásmegyer - Óbuda, Aquincum, Aranyhegy, Békásmegyer, Csillaghegy, Csúcshegy, Filatorigát, Hármashatárhegy, Kaszásdűlő, Mátyáshegy, Mocsárosdűlő, Óbudai-sziget, Remetehegy, Rómaifürdő, Solymárvölgy, Szépvölgy, Táborhegy, Testvérhegy, Törökkő, Ürömhegy, Újlak
IV. kerület | Újpest - kerületrészek: Újpest, Istvántelek, Megyer, Káposztásmegyer, Székesdűlő
V. kerület | Belváros-Lipótváros - Belváros, Lipótváros
VI. kerület | Terézváros
VII. kerület | Erzsébetváros
VIII. kerület | Józsefváros - kerületrészek: Józsefváros, Kerepesdűlő, Tisztviselőtelep
IX. kerület | Ferencváros - kerületrészek: Ferencváros, Gubacsidűlő, József Attila-lakótelep
X. kerület | Kőbánya - kerületrészek: Felsőrákos, Gyárdűlő, Keresztúridűlő, Kőbánya-Kertváros
XI. kerület | Újbuda - kerületrészek: Albertfalva, Gazdagrét, Gellérthegy, Kelenföld, Kelenvölgy, Lágymányos, Őrmező, Sashegy, Spanyolrét, Szentimreváros
XII. kerület | Hegyvidék - kerületrészek: Krisztinaváros, Budakeszierdő, Csillebérc, Farkasrét, Farkasvölgy, Istenhegy, Jánoshegy, Kissvábhegy, Kútvölgy, Magasút, Mártonhegy, Németvölgy, Orbánhegy, Sashegy, Svábhegy, Széchenyihegy, Virányos, Zugliget
XIII. kerület | Újlipótváros, Angyalföld, Vizafogó, Margitsziget
XIV. kerület | Zugló - kerületrészek: Alsórákos, Herminamező, Istvánmező, Kiszugló, Nagyzugló, Rákosfalva, Törökőr, Városliget
XV. kerület | Rákospalota, Pestújhely, Újpalota
XVI. kerület | Rákosszentmihály, Árpádföld, Cinkota, Huszkatelep, Ilonatelep, Mátyásföld, Nagyiccetelep, Petőfikert, Sashalom, Szentgyörgytelep, Szabadságtelep
XVII. kerület | Rákosmente - kerületrészek: Akadémiaújtelep, Madárdomb, Rákoscsaba, Rákoscsaba-Újtelep, Rákoshegy, Rákoskeresztúr, Rákoskert, Rákosliget, Régiakadémiatelep
XVIII. kerület | Pestszentlőrinc és Pestszentimre
XIX. kerület | Kispest
XX. kerület | Pesterzsébet - kerületrészek: Gubacsipuszta, Kossuthfalva, Pacsirtatelep, Pestszenterzsébet, Pestszenterzsébet-Szabótelep
XXI. kerület | Csepel
XXII. kerület | Budatétény, Budafok, Nagytétény
XXIII. kerület | Soroksár

Irányítószámok

A lap eredeti címe "http://hu.wikipedia.org../../../b/u/d/Budapest_ker%C3%BCletei.html"

Kategóriák: Budapest kerületei | Magyarország közigazgatása

##### Views

- Szócikk
- Vitalap
- Aktuális változat

##### Keresés

##### Más nyelveken

- English